తెలంగాణలో మహిళా తహసీల్దార్ దారుణహత్య WATCH LIVE TV
విబేధాల మధ్యే తొలి మ్యాచ్ ఆడనున్నారు!
రియో ఒలింపిక్స్‌లో భారత టెన్నిస్ ఆటగాళ్లు పేస్-బోపన్న ఈ రోజు తొలి మ్యాచ్ ఆడనున్నారు. తొలి రౌండ్లో వీరు పోలెండ్‌ జంట..
TNN | Updated:
Aug 6, 2016, 09:25AM IST
రియో ఒలింపిక్స్‌లో భారత టెన్నిస్ ఆటగాళ్లు పేస్-బోపన్న ఈ రోజు తొలి మ్యాచ్ ఆడనున్నారు. తొలి రౌండ్లో వీరు పోలెండ్‌ జంట మార్సిన్‌ మట్కోస్కీ-లూకాస్‌ కుబోట్‌లతో తలపడనున్నారు. లియాండర్ పేస్‌ ఒలింపిక్ గేమ్స్‌లో ఆడటం ఇది ఏడోసారి కాగా, రోహన్ బోపన్నకు రోండోసారి. ఈ సీజన్లో రోలాండ్ గారోస్, వింబుల్డన్ టోర్నీల్లో పేస్ మట్కోస్కీతో కలిసి ఆడటం విశేషం. అలాగే బెలారస్‌కు చెందిన మ్యాక్స్ మిర్నీతో కలిసి ఆడిన మట్కోస్కీ.. లూకాస్‌తో తలపడ్డాడు. కానీ ఒలింపిక్స్ అనేవి దేశాల మధ్య నిర్వహించే పోటీలు కావడంతో వేర్వేరు దేశాల ఆటగాళ్లు జతకట్టే అవకాశం ఉండదు. దీంతో తమ దేశానికి చెందిన క్రీడాకారులతో మాత్రమే ఆటగాళ్లు కలిసి ఆడాల్సి ఉంటుంది.
బోపన్న, పేస్ జోడి విషయానికి వస్తే.. ఇద్దరి మధ్య సహృద్భావ వాతావరణం కొరవడింది. పేస్‌తో కలిసి ఆడేది లేదని బోపన్న గతంలో తేల్చి చెప్పగా, తాజాగా అతడితో కలిసి రూంలో ఉండేందుకు కూడా ఇష్టపడని పేస్.. కోచ్ జీషన్ అలీతో కలిసి ఉంటున్నాడు. వీరిద్దరిదీ విభిన్న శైలి కావడంతోపాటు వారు కలిసి ప్రాక్టీస్ చేసింది కూడా లేదు. ఈ నేపథ్యంలో తొలి మ్యాచ్‌లో సమన్వయంతో ఎలా ఆడతారనేది మిలియన్ డాలర్ల ప్రశ్నగా మారింది. ఒక్క మ్యాచ్‌లో ఓడినా ఇంటి ముఖం పట్టాల్సిన పరిస్థితుల్లో వీరిద్దరూ విబేధాలు పక్కనబెడితేనే రియోలో భారత టెన్నిస్ ప్రయోజనాలు దెబ్బతినకుండా ఉంటాయి. మహిళల డబుల్స్‌‌లో సానియా మీర్జా-ప్రార్థన తాంబ్రే జోడి చైనాకు చెందిన పెంగ్‌ షువాయ్‌ -షువాయ్‌ జంగ్‌ ద్వయంతో శనివారమే తొలి మ్యాచ్‌ ఆడనుంది.